钦定古今图书集成/明伦汇编/氏族典/第466卷 > 《廖用贤尚友录》 > 桂完泽
## 钦定古今图书集成/明伦汇编/氏族典/第466卷 > 《廖用贤尚友录》 > 桂完泽

按《万姓统谱》：完泽，字坦之，永嘉人。仕为平江路管军
镇抚，坐事免官。会贼攻昱岭关，从事省官讨贼，再战
皆胜。寻与其妻弟金德皆被执，贼临以白刃，胁之降，
完泽语德曰：“男子汉，即死不可听。”德曰：“此言最是。”因
大骂，贼怒，剖腹而死。